CELEX: C2004/228/13
Language: da
Date: 2004-09-11 00:00:00
Title: Domstolens dom (Første Afdeling) af 15. juli 2004 i sag C-365/02, Marie Lindfors (anmodning om præjudiciel afgørelse fra Korkein hallinto-oikeus) (Direktiv 83/183/EØF — flytning af bopæl fra en medlemsstat til en anden — afgift, der opkræves ved indregistrering eller ibrugtagning af et køretøj)

11.9.2004   
            
            
               DA
            
            
               Den Europæiske Unions Tidende
            
            
               C 228/7
            
         
      DOMSTOLENS DOM
   
   (Første Afdeling)
   af 15. juli 2004
   i sag C-365/02, Marie Lindfors (anmodning om præjudiciel afgørelse fra Korkein hallinto-oikeus) (1)
   
   (Direktiv 83/183/EØF - flytning af bopæl fra en medlemsstat til en anden - afgift, der opkræves ved indregistrering eller ibrugtagning af et køretøj)
   (2004/C 228/13)
   Processprog: finsk
   I sag C-365/02, angående en anmodning, som Korkein hallinto-oikeus (Finland) i medfør af artikel 234 EF har indgivet til Domstolen for i en sag anlagt af Marie Lindfors at opnå en præjudiciel afgørelse vedrørende fortolkningen af artikel 1 i Rådets direktiv 83/183/EØF af 28. marts 1983 om afgiftsfritagelse ved privatpersoners endelige indførsel af personlige ejendele fra en medlemsstat (EFT L 105, s. 64), har Domstolen (Første Afdeling), sammensat af afdelingsformanden, P. Jann, og dommerne A. Rosas, S. von Bahr, R. Silva de Lapuerta og K. Lenaerts (refererende dommer); generaladvokat: C. Stix-Hackl; justitssekretær: assisterende justitssekretær H. von Holstein, den 15. juli 2004 afsagt dom, hvis konklusion lyder således:
   Artikel 1 i Rådets direktiv 83/183/EØF af 28. marts 1983 om afgiftsfritagelse ved privatpersoners endelige indførsel af personlige ejendele fra en medlemsstat skal fortolkes således, at den ikke er til hinder for, at en afgift som den, der er fastsat i autoverolaki (1482/1994) (lov om automobilafgift), opkræves i forbindelse med, at ejeren af et køretøj flytter sin bopæl fra en medlemsstat til en anden, før indregistrering eller ibrugtagning af køretøjet i den medlemsstat, flytningen er sket til. I lyset af de krav, der følger af artikel 18 EF, tilkommer det imidlertid den forelæggende ret at undersøge, om anvendelsen af national ret for så vidt angår denne afgift kan sikre, at nævnte ejer ikke stilles ringere i forhold til de borgere, der allerede har fast bopæl i den pågældende medlemsstat, og i givet fald, om en sådan forskelsbehandling er begrundet i objektive hensyn, der er uafhængige af de berørte personers bopæl og står i rimeligt forhold til det formål, der lovligt tilstræbes med den nationale lovgivning.
   
      (1)  EFT C 323 af 21.12.2002.